CELEX: C2009/270/07
Language: da
Date: 2009-11-11 00:00:00
Title: Kriterier for fordeling af sager til afdelingerne

11.11.2009   
            
            
               DA
            
            
               Den Europæiske Unions Tidende
            
            
               C 270/19
            
         Kriterier for fordeling af sager til afdelingerne
   2009/C 270/07
   I henhold til artikel 4, stk. 4, i bilaget til statutten for Domstolen og procesreglementets artikel 12, stk. 2, har Personaleretten den 7. oktober 2009 besluttet, at sagerne umiddelbart efter indleveringen af stævningen fordeles til henholdsvis Første Afdeling og Anden Afdeling efter den rækkefølge, hvori sagerne registreres på Justitskontoret, jf. dog procesreglementets artikel 13, 14 og artikel 46, stk. 2.
   Et vist antal sager fordeles til Tredje Afdeling med et fast interval, der fastsættes i plenum.
   Personalerettens præsident kan fravige de ovenfor anførte fordelingsregler på grund af forbindelser mellem sagerne og for at sikre en afbalanceret og nogenlunde varieret arbejdsbyrde inden for EU-Personaleretten.
   Denne beslutning ophæver beslutning af 30. september 2008 (1). Den træder i kraft dagen efter offentliggørelsen.
   
      (1)  EUT C 272 af 25.10.2008, s. 4.